Neem jou roeping weer op | ToekomsVenster
by Kariné Joubert | Oct 29, 2020 | Blog | 0 comments
Dié van Jakob wat oorbly, sal tussen baie volke wees, hulle sal daar wees soos dou wat van die Here af kom, soos stortreëns op groen gras wat nie vir 'n mens wag nie, nie na mense kyk nie.
7 Dié van Jakob wat oorbly, sal tussen die nasies wees, tussen baie volke, hulle sal daar wees soos 'n leeu tussen wild of tussen 'n trop skape: hy verskeur as hy tussen hulle deurstap, hy vang sy prooi, en niemand kan dit uit sy bek ruk nie.
"Die van Jakob wat oorbly" staan daar. Dit beteken dat nie almal ingereken is nie. Daar is mense wat wegraak in die proses.
Mense raak weg vanweë 'n verskeidenheid van redes. Ongeloof, volhardende sonde, 'n keuse wat hulle maak.
Op die wat bly volhard rus daar 'n belangrike verantwoordelikheid. Iets van die sout en die lig van die nuwe Testament is hier ter sprake.
Let op dat die roeping "onder die volke" is, inklusief nie uitsluitend of selfgesentreerd nie. Drie metafore word gebruik.